BASES XERAIS REGULADORAS DA CONCESIÓN DE SUBVENCIÓNS A ASOCIACIÓNS OU ENTIDADES SEN ÁNIMO DE LUCRO PARA O DESENVOLVEMENTO DE ACTUACIÓNS NO ÁMBITO DOS SERVIZOS SOCIAIS.
ADMINISTRACIÓN LOCAL — Municipal — Lalín (Subvencións, 18/04/2016)

O Concello de Lalín convoca a concesión de subvencións a asociacións ou entidades sen ánimo de lucro para o desenvolvemento de actuacións no ámbito dos servizos sociais de acordo coas bases aprobadas pola Xunta de Goberno Local en sesión celebrada o día 21 de marzo de 2016: A Lei 13/2008, do 3 de decembro, de servizos sociais de Galicia define os servizos sociais como o conxunto coordinado de prestacións, programas e equipamentos destinados a garantir a igualdade de oportunidades no acceso á calidade de vida e á participación social de toda a poboación galega, mediante intervencións que permitan o logro dos obxectivos expresados no presente texto normativo. Integra o sistema galego de servizos sociais o conxunto de servizos, programas e prestacións, tanto de titularidade pública como de titularidade privada acreditados e concertados pola administración nos termos establecidos na Lei 13/2008. Os poderes públicos fomentarán así mesmo, no ámbito dos servizos sociais, o desenvolvemento de actuacións solidarias por entidades de iniciativa social sempre que se axusten aos requisitos de autorización, calidade e complementariedade establecidos na Lei 13/2008 e nas normas que a desenvolvan. A Lei 13/2008, do 3 de decembro, de servizos sociais de Galicia estrutura o sistema galego de servizos sociais en forma de rede, en dous niveis de actuación, comunitaria e especializada, e con carácter xeral correspóndelle aos concellos a competencia na creación e xestión dos servizos sociais comunitarios. Estes, pola súa vez, diferéncianse en dous subniveis: servizos sociais comunitarios básicos e servizos sociais comunitarios específicos, sendo os primeiros unha esixencia universal para a Administración local galega e un elemento clave para garantir o acceso ao sistema galego de servizos sociais. Cada nivel de actuación contará cos equipamentos e persoas profesionais así como cos equipos técnicos interdisciplinarios que se determinarán regulamentariamente. Con respecto á prestación dos servizos sociais por parte das entidades locais cómpre salientar o regulado na Lei 7/1985, Reguladora de Bases de Réxime Local modificada pola Lei 27/2013, de 12 de decembro, de Racionalización e Sostenibilidade da Administración Local na que estipula que o municipio, para a xestión dos seus intereses e no ámbito das súas competencias, pode promover actividades e prestar os servizos públicos que contribúan a satisfacer as necesidades e aspiracións da comunidade veciñal, exercendo en todo caso, como competencias propias, nos termos da lexislación estatal e autonómica, en materias tales como: avaliación e información de situacións de necesidade social e a atención inmediata a persoas en situación ou risco de exclusión social. Tendo en conta o exposto anteriormente e ao amparo da Lei 7/1985, Reguladora de Bases de Réxime Local, da Lei 30/1992, do 26 de novembro, do réxime xurídico das administracións públicas e do procedemento administrativo común, da Lei 38/2003, do 17 de novembro, xeral de subvencións, da Lei 9/2007, do 13 de xuño, de subvencións de Galicia e do Decreto 254/2011, do 23 de decembro, polo que se regula o réxime de rexistro, autorización, acreditación e inspección dos servizos sociais en Galicia o Concello de Lalín convoca esta liña de subvencións de acordo coas seguintes 1.1.—Estas bases teñen por obxecto a concesión de subvencións, en réxime de concorrencia competitiva, por parte do Concello de Lalín, no eido dos servizos sociais, a entidades e asociacións sen ánimo de lucro para o desenvolvemento, durante o exercicio económico de 2016, de programas e actividades que beneficien a colectivos de persoas do termo municipal de Lalín que se encontren en situación de desvantaxe.1.2.—O procedemento de concesión das subvencións establécese de conformidade ao disposto no artigo 25 da Lei 7/1985 do 2 de abril, Reguladora das Bases do Réxime Local modificada pola Lei 27/2013, de 12 de decembro, de Racionalización e Sostenibilidade da Administración Local; no Regulamento de Servizos das Corporacións Locais; na Lei 5/1997, de Administración Local de Galicia; na Lei 38/2003, do 17 de novembro, Xeral de Subvencións e no seu Regulamento aprobado por Real Decreto 887/2006, do 21 de xullo, na Lei 9/2007 de Subvencións de Galicia, así coma na Base 25 de Execución do Presuposto do Concello para o exercicio 2016, e respectando o establecido na Lei Orgánica 15/1999, de 13 de decembro, de Protección de Datos de Carácter Persoal.1.3.—No orzamento municipal, para o exercicio 2016, existe consignación orzamentaria para a concesión de subvencións a asociacións ou entidades sen ánimo de lucro para o desenvolvemento de actuacións no ámbito dos servizos sociais polo seguinte importe e con cargo á seguinte aplicación orzamentaria: Partida Orzamentaria Importe 231.489.26 15.000 € 1. Promover a iniciativa social sen ánimo de lucro.2. Promover a innovación en materia de prestación de servizos sociais.3. Evitar duplicidades na oferta de servizos prestados.4. Corrixir déficits na cobertura ou na prestación de servizos sociais por parte da administración municipal.5. Promover e dinamizar a participación comunitaria e o asociacionismo solidario.6. Apoiar a profesionalización das entidades de prestación social sen ánimo de lucro.7. Fomentar a cultura asociativa no Concello de Lalín.8. Apoiar as entidades sen ánimo de lucro que fan actividades sociais no noso Concello.9. Fomentar iniciativas que promovan a inclusión social e loiten contra as desigualdades.10. Apoiar a innovación en material social no Concello de Lalín.11. Apoiar ás asociacións que de unha forma activa promoven actividades que fomentan o benestar social. Serán obxecto de subvención o desenvolvemento de actividades e/ou programas nos seguintes ámbitos de actuación: 1.—Inclusión social e loita contra a exclusión. En relación coas políticas de inclusión social dos grupos máis vulnerables: persoas con discapacidade, minorías étnicas ou inmigrantes, mulleres vítimas de violencia de xénero, liberados condicionais e exreclusos. Trátase de proxectos cuxo obxectivo é facilitar a inclusión social e laboral de forma integral ás persoas en situación de risco de exclusión social.2.—Vivenda, aloxamentos residenciais asistidos e apoio a persoas sen recursos e sen teito. En relación coas políticas de aloxamentos residenciais e apoio a persoas sen recursos e sen teito. En ambos os grupos nos estamos a referir a persoas carentes de recursos e cuxa situación de necesidade foi detectada polos servizos sociais municipais.3.—Prevención no ámbito da infancia e a adolescencia. En relación coas políticas de prevención no ámbito da infancia e a adolescencia. Trátase de poder potenciar a rede actual de recursos dispoñibles, no referido ás accións de prevención dirixidas á infancia e a adolescencia.4.—Rehabilitación, apoio mutuo e psicosocial. Calquera que sexa o grupo de poboación específico ao que atender. Trátase de dispoñer de dispositivos de resposta para as persoas con especiais dificultades de mobilidade ou de integración social derivados da súa situación de discapacidade física, psíquica ou sensorial, en diversos graos ou intensidade, así como posibilitar o exercicio do apoio mutuo, a orientación e o asesoramento ás persoas e familias de persoas con discapacidade.5.—Prevención das adiccións. Inclúense neste ámbito de actividade os proxectos ou actuacións destinadas á prevención ou rehabilitación das adiccións, quedando excluídas as intervencións exclusivamente sanitarias.6.—Igualdade e conciliación familiar. En relación coas políticas de igualdade e a prevención da violencia contra as mulleres. Así mesmo valoraranse proxectos que teñan por obxecto a posta en marcha de iniciativas de apoio ás familias co fin de posibilitar e mellorar os niveis de conciliación da vida laboral e familiar. Terán especial consideración aqueles proxectos de conciliación que permitan a participación en proxectos e itinerarios de inserción de colectivos excluídos ou máis vulnerables.4.1.—Terán a consideración de beneficiarios da subvención os destinatarios dos fondos públicos que deben realizar a actividade que fundamentou o seu outorgamento ou que se atopen na situación que lexitime a súa concesión.4.2.—Poderán obter a condición de beneficiarias as entidades sen ánimo de lucro que realicen actividades de servizos sociais, que soliciten subvención con cargo a esta convocatoria e que reúnan os seguintes requisitos: a) Carecer de fins de lucro e estar legalmente constituídas, no momento de presentación da solicitude, e domiciliadas no Concello de Lalín. Con carácter excepcional tamén poderán incluírse aquelas entidades foráneas que pretendan executar dentro de este termo municipal un proxecto para o desenvolvemento das accións e actividades que figuren nestas bases, debendo cumprir co resto de requisitos que se esixen. Deberán achegar ademais unha memoria detallada da entidade e das actividades que desenvolve en outros ámbitos territoriais. b) Estar rexistradas no Rexistro Único de Entidades Prestadoras de Servizos Sociais da Xunta de Galicia. As entidades que non estean rexistradas deberán presentar a solicitude de rexistro antes de presentar a solicitude de subvención. No momento de entregar a xustificación deberán presentar a acreditación do rexistro efectivo. c) Estar ao corrente das súas obrigas tributarias e coa Seguridade Social tanto no momento da solicitude como na xustificación o que se acreditará mediante a presentación das certificacións de cada un dos organismos. d) Non estar incursas nos supostos previstos nos artigos 10.2 e 10.3 da Lei 9/2007, do 13 de xuño, de subvencións de Galicia, así como nos 13.2 e 13.3 da Lei 38/2003, do 17 de novembro, xeral de subvencións. e) Desenvolver actividades e/ou programas que se recollen na base anterior. f) Non poderán solicitar subvención por un importe superior ao 80 % do custo total da acción para a que solicita subvención segundo o orzamento presentado. As axudas outorgaranse baixo os principios de publicidade, transparencia, concorrencia competitiva, obxectividade, igualdade e non discriminación. Terán carácter voluntario e eventual e non serán invocables como precedente. As achegas concedidas ao abeiro desta convocatoria son compatibles con outras que puideran obter os beneficiarios doutras administracións públicas ou calquera outra entidade de natureza pública ou privada. O importe total da subvención en ningún caso poderá ser de tal contía que, illadamente ou en concorrencia con outras subvencións, axudas, ingresos ou recursos, supere o custo da actividade subvencionada. As actividades e programas que sexan subvencionados a través da presente convocatoria levaranse a cabo durante a vixencia das/os mesmas/os, sempre limitado este á temporalidade da convocatoria, é dicir, anual e procederase ao seu seguimento, sistematización e avaliación por parte dos servizos sociais comunitarios básicos. As entidades ás que se dirixe a convocatoria poderán presentar un só proxecto, debendo especificar claramente o importe total do mesmo. As solicitudes e demais documentación presentaranse exclusivamente e de xeito obrigatorio nos modelos normalizados establecidos a tal efecto. Ditos modelos facilitaranse no Rexistro Xeral do Concello, nos servizos sociais comunitarios básicos e na páxina web do concello www.lalin. gal. Non se admitirán aquelas solicitudes que non sexan presentadas nos modelos normalizados, sen prexuízo da correspondente notificación aos solicitantes para a perceptiva subsanación de erros ou defectos. Xunto coa solicitude achegarase a seguinte documentación: A documentación que se entregue para participar no procedemento deberá ser orixinal ou copia cotexada. No caso de que se produza calquera defecto, erro ou ausencia da documentación que debe acompañar á solicitude notificaráselle ao interesado para que no prazo máximo e improrrogable de dez (10) días contados dende o seguinte á notificación do requirimento proceda á súa subsanación, informándoo de que no caso de non ser atendido dito requirimento entenderase que renuncia a dita solicitude. A presentación de solicitudes de subvención ao abeiro das presentes bases implicará a aceptación íntegra do contido das mesmas. A instrución do procedemento corresponderalle á asesora xurídica dos servizos sociais comunitarios básicos, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución, comprendendo as actividades descritas no artigo 24 da Lei 38/2003 Xeral de Subvencións. No expediente de concesión das subvencións deberá figurar o informe do órgano instrutor no que conste que da información que obra en cada expediente individual se desprende que os beneficiarios cumpren os requisitos esixidos. Constituirase unha Comisión Avaliadora que estará composta por: Presidente: Concelleiro de Benestar Social. Vogais: dous/as traballadores/as sociais e a educadora familiar dos servizos sociais comunitarios básicos. Secretario da Corporación Municipal ou técnico/a de Secretaría en quen delegue. A Comisión Avaliadora valorará as solicitudes presentadas segundo os criterios establecidos na Base 11, e elaborará unha acta na que se concrete o resultado de dita valoración. A Comisión Avaliadora terá competencia para a interpretación das Bases no caso de que poida xurdir algunha incidencia ao respecto. A tal efecto, deberá deixar constancia daquelas interpretacións que no seu caso xurdan ou ben na acta ou ben en informe elaborado a tal efecto, correspondendo en última instancia á Xunta de Goberno Local a aprobación das mesmas. O órgano instrutor, á vista do expediente e do informe da Comisión Avaliadora, elevará proposta de resolución á Xunta de Goberno Local, órgano competente para resolver. A proposta de resolución deberá expresar: A concesión ou denegación das subvención efectuarase tendo en conta os seguintes criterios: Só se valorarán aqueles criterios que sexan debidamente xustificados segundo a memoria presentada para a realización da actividade ou programa para o que se solicita subvención. O importe da subvención poderá acadar ata un máximo do 80% do orzamento total de gasto presentado. Resultarán beneficiarias aquelas entidades que acaden maior puntuación segundo os criterios establecidos anteriormente sendo a contía máxima da subvención 5.000€ respectando os límites previstos nas bases 1ª e 7ª. 1. Considéranse gastos subvencionables aqueles que de maneira indubidable respondan á natureza da actividade subvencionada e se realicen con anterioridade á finalización do período de xustificación.2. Serán subvencionables os gastos correntes necesarios para o desenvolvemento da actividade, tales como: alugamentos, gastos de transporte necesarios para a realización da actividade, gastos de pequena reparación, mantemento e conservación de bens propios ou alugados, adquisición de material non inventariable, vestiario, seguros, produtos alimenticios, sanitarios, prestación de servizos culturais e outros gastos diversos como publicidade, imprenta, etc. No referente aos gastos de aloxamento e desprazamento deberá identificarse persoas usuarias, motivo, lugar e vinculación coa actividade ou programa subvencionado.3. Tamén serán subvencionables os gastos de persoal necesario para o desenvolvemento dos programas e actividades subvencionadas, ata un máximo do 50% do importe da subvención concedida.4. As axudas de custo ou indemnizacións por razón do servizo terán como límite o 5% do importe da subvención concedida.5. Non serán subvencionables: A Xunta de Goberno Local resolverá o expediente de concesión de subvencións, previo informe de Intervención Municipal. O prazo máximo para resolver e notificar a resolución do procedemento non poderá exceder de 6 meses dende a publicación da convocatoria. A notificación levarase a cabo por correo con acuse de recibo, cumprindo os requisitos establecidos nos artigos 58 e 59 da Lei 30/1992, de 26 de novembro. O vencemento do prazo máximo sen terse notificado a resolución lexitima aos interesados para entender desestimada por silencio administrativo a solicitude de concesión da subvención. Así mesmo, o acordo de concesión será publicado no Taboleiro de Anuncios do Concello segundo o disposto no artigo 18.3 da Lei 38/2003, de 17 de novembro, Xeral de Subvencións. Este acordo é susceptible de recurso conforme ao establecido na Lei 30/1992 de 26 de novembro, de Réxime Xurídico das Administracións Públicas e do Procedemento Administrativo Común e na Lei 29/1998, de 13 de xullo, reguladora da Xurisdición Contencioso-Administrativa. Os beneficiarios disporán dun prazo de 10 días, contados a partir do día seguinte ao da notificación da resolución, para comunicar a aceptación da subvención. Transcorrido dito prazo sen que se producise manifestación expresa, a subvención entenderase tacitamente aceptada, de acordo con artigo 21.5 da Lei 9/2007, do 13 de xuño, de Subvencións de Galicia. Sen prexuízo das demais obrigas establecidas no artigo 14 da Lei 38/2003 e no artigo 11 da Lei 9/2007, os beneficiarios das axudas concedidas ao abeiro destas bases quedan obrigados a: 1.—Realizar a actividade que fundamentou a súa concesión.2.—Destinar a subvención obtida á finalidade para a que foi concedida.3.— A presentación da programación das actuacións, así como a publicidade, a difusión, o soporte informático, as publicacións, etc., deberán figurar en idioma galego.4.—Comunicar ao Concello a obtención de outras subvencións ou axudas para a mesma finalidade procedentes de calquera administración ou ente público ou privado, así como a modificación das circunstancias que fundamentaran a concesión da subvención. Esta comunicación deberá efectuarse no momento en que se coñeza e, en todo caso, no momento de realizar a xustificación da aplicación dada aos fondos percibidos.5.—Someterse ás actuacións de comprobación do Concello ou, no seu caso, do órgano de control competente, facilitando canta información sexa requirida ao respecto.6.—Acreditar, con anterioridade á proposta de resolución, que está ao corrente no cumprimento das súas obrigas tributarias e fronte á Seguridade Social.7.—Dar a axeitada publicidade do carácter público do financiamento das actividades subvencionadas, facendo constar na totalidade da publicidade ou actividade informativa que se realice por calquera medio que conta coa subvención do Concello de Lalín. O pagamento íntegro da subvención, con carácter xeral, realizarase logo da xustificación da efectiva realización da actividade. Para presentar a xustificación deberán cumprimentarse os modelos normalizados a tal efecto, e só se admitirán as xustificacións presentadas en ditos modelos, sen prexuízo da correspondente notificación aos beneficiarios para a perceptiva subsanación de defectos ou corrección de erros. A xustificación deberá realizarse mediante a presentación no Rexistro Xeral do Concello de Lalín da seguinte documentación: a) Certificación do órgano competente da entidade, ou da persoa física interesada, que acredite o cumprimento da actividade subvencionada, declaración da subvención recibida e modo de financiamento. ( Anexo V) b) Memoria xustificativa da actividade subvencionada (Anexo VI). c) Declaración relativa ás subvencións obtidas de outros organismos ou entidades para a mesma finalidade, e declaración responsable de que os ingresos non superan o custo da finalidade subvencionada. ( Anexo VII) d) Conta xustificativa dos gastos, na que se determinará o custo total da finalidade subvencionada, detallando as facturas ou documentos de valor probatorio no ámbito mercantil e administrativo, na que se poña de manifesto que os gastos que figuran en dita conta xustificativa se aplicaron á finalidade para a que foi concedida a axuda. Na conta xustificativa deberán relacionarse facturas por importe, como mínimo, do gasto presupostado na solicitude da subvención (Anexo VIII). Só se admitirán como xustificantes os pagos realizados mediante transferencia bancaria, polo que as facturas deberán acompañarse do correspondente xustificante de dita transferencia. No caso de pagos por importe igual ou inferior a 300 euros admitirase o pago en metálico sempre e cando se faga constar na factura o selo do provedor, a dilixencia de factura pagada e o nome, DNI e sinatura da persoa que dilixencie o cobro da mesma. Aquelas facturas e xustificantes de pago achegados que non cumpran cos requisitos indicados non serán admitidas para a xustificación da subvención. e) Declaración responsable, se fose necesario, de que actividade, programa,. para o que se concedeu a subvención vaise continuar desenvolvendo ata o día 31 de decembro do ano en curso; é dicir, que se van continuar cumprindo coas condicións impostas na concesión da subvención ata o día último día do presente exercicio económico.(Anexo IX) f) Certificacións acreditativas de atoparse ao corrente das obrigas tributarias fronte á Axencia Estatal da Administración Tributaria e a Tesourería Territorial da Seguridade Social g) Resolución de inscrición no Rexistro Único de Entidades Prestadoras de Servizos Sociais, en caso de que non fose presentado coa solicitude. Os gastos xustificados deberán axustarse aos conceptos establecidos no orzamento inicial, e non serán admitidos aqueles que non teñan relación directa coa actividade subvencionada. No caso de que se xustifique gasto polo 100% do orzamento subvencionado e/ou do importe da subvención concedida aboarase a totalidade da subvención e para o suposto de que se xustifique gasto inferior ao 100% aboarase a parte proporcional da mesma. Unha vez xustificados os gastos non se aboará máis que o importe xustificado co límite da subvención concedida. No en tanto, previa solicitude e excepcionalmente, se a Xunta de Goberno Local o considera oportuno poderase acordar motivadamente o pagamento anticipado do 50% da subvención, debendo achegarse no prazo máximo de 3 meses os documentos xustificativos do gasto realizado, en todo caso, antes da data límite de xustificación estipulada na seguinte base. Para cobrar a axuda concedida as entidades deberán acreditar estar ao corrente das súas obrigas fiscais coa Axencia Estatal Tributaria, coa Seguridade Social e co Concello de Lalín. O prazo de presentación da xustificación rematará o 30 de novembro de 2016. No caso de que a documentación xustificativa fose incorrecta ou insuficiente, darase un prazo máximo de dez días para a súa corrección e, de non cumprirse este requisito dentro do prazo sinalado e sempre que se acredite o cumprimento da finalidade, o importe da subvención reducirase proporcionalmente aos gastos correctamente xustificados, aplicando o coeficiente de financiamento. Os gastos de aloxamento, manutención e desprazamentos admitiranse só cando garden relación directa coa actividade e sexan necesarios para esta co límite da base 12.4. O pagamento da subvención realizarase mediante transferencia bancaria a conta facilitada pola entidade perceptora da subvención. Son causas de reintegro da subvención, xunto cos intereses de demora correspondentes dende o momento do seu pago, as establecidas no Título II da Lei 38/2003, do 17 de novembro, Xeral de Subvencións Os beneficiarios das subvencións quedarán sometidos ás responsabilidades e réxime sancionador establecidos na Lei 38/2003 Xeral de Subvencións. Contra estas Bases e as resolucións administrativas que se adopten na súa execución poderá interpoñerse, potestativamente, recurso de reposición perante o mesmo órgano que as ditou no prazo dun mes ou, directamente, recurso contencioso-administrativo perante os xulgados do contencioso-administrativo de Pontevedra, no prazo de dous meses. Para os supostos non previstos nas presentes bases serán de aplicación as normas incluídas nas Bases de Execución do Presuposto do Concello de Lalín para o exercicio 2016, na Lei 38/2004, do 17 de novembro, Xeral de Subvencións e no seu Regulamento aprobado por Real Decreto 887/2006, do 21 de xullo, e na Lei 9/2007 de Subvencións de Galicia. Lalín, 5 de abril de 2016.—Nicolás Mª González Casares, Concelleiro de Benestar Social.